hotchpotch/miracl-hf-unified huggingface dataset:
Adem Ljajić
Adem Ljajić (s. 29. syyskuuta 1991 Novi Pazar) on serbialainen jalkapalloilija. Pelipaikaltaan hän on vasen laitalinkki. Ljajić edustaa Italian Serie A:ssa pelaavaa Torinoa.
Ljajić aloitti ammattilaisuransa Partizanissa, jossa hän voitti sekä Serbian superliigan että Serbian cupin kaudella 2008–2009. Kesken seuraavan kauden, tammikuussa 2010, Ljajić siirtyi Italian pääsarjassa Serie A:ssa pelaavaan Fiorentinaan 6,8 miljoonan euron siirtosummalla. Hän pelasi seurassa kolme ja puoli kautta. Elokuussa 2013 samassa sarjassa pelaava Roma hankki Ljajićin 11 miljoonalla eurolla. Elokuussa 2015 hänet lainattiin loppukaudeksi milanolaiseen Interiin. Kesällä 2016 hän siirtyi niin ikään Serie A:ssa pelaavaan Torinoon.
Serbian A-maajoukkueessa Ljajić teki ensiesiintymisensä 17. marraskuuta 2010, kun Serbia voitti Bulgarian ystävyysottelussa 1–0. Ensimmäisen arvokilpailujen karsintaottelunsa hän pelasi EM-karsintaottelussa Pohjois-Irlantia vastaan maaliskuussa 2011. Ensimmäisen A-maajoukkuemaalinsa hän teki 7. kesäkuuta 2015 Azerbaidžania vastaan pelatussa ystävyysottelussa, jonka Serbia voitti 4–1. Ensimmäisen karsintaottelumaalinsa hän teki EM-karsinnassa Armeniaa vastaan syyskuussa 2015.
Partizan
Craig Gruber
Craig Gruber (k. 5. toukokuuta 2015 Florida) oli yhdysvaltalainen muusikko, joka tunnettiin parhaiten Rainbow-yhtyeen alkuperäisenä basistina. Kitaristi Ritchie Blackmorea lukuun ottamatta Gruber oli muiden Rainbow’n alkuperäisjäsenten tapaan soittanut aiemmin Elf-yhtyeessä, jonka kokoonpanosta (kitaristia pois lukien) Blackmore Rainbow’n kasasi. Gruber soitti Rainbow’n ensimmäisellä albumilla "Ritchie Blackmore’s Rainbow". Pian albumin julkaisun jälkeen Blackmore erotti kaikki muut bändin jäsenet Ronnie James Dioa lukuun ottamatta.
Gruber soitti myös Gary Mooren kanssa Mooren vuoden 1984 albumilla "We Want Moore". Vuonna 1980 hän perusti Black Bible -yhtyeen entisen Rainbow-rumpali Gary Driscollin kanssa. Yhtye tuotti kaksi albumia ennen Driscollin murhaa vuonna 1987.
Myöhemmin Gruber rakensi huipputason ”soolobassoja”. Hän kuoli Floridassa 63-vuotiaana 5. toukokuuta 2015 sairastettuaan eturauhasen syöpää.
Pariisin kommuuni (Ranskan vallankumous)
Pariisin kommuuni tarkoittaa Ranskan vallankumouksen aikaista vuosina 1789–1795 toiminutta Pariisin hallitusta , Bastiljin valtauksesta alkaen. Kesällä 1792 kommuuni kieltäytyi tottelemasta Ranskan hallituksen käskyjä.
Pariisin kommuunin ensimmäinen pormestari oli Jean Sylvain Bailly, marraskuusta 1791 Pétion de Villeneuve, koska Bailly oli saanut epäsuosiota käyttämällä kansalliskaartia mellakan hajottamiseksi 17. heinäkuuta 1791. Vuonna 1792 kommuunia dominoi jakobiinien vasemmistosiipi.
9. elokuuta 1792 uusi kommuuni otti haltuunsa kommuunin keskuksena toimineen "Hôtel de Villen" ja 10. elokuuta vallattiin Tuileries. Tämä johti lopulta valtatyhjiöön, väkivaltaan ja syyskuun murhiin.
Tyrvään Pyhän Olavin kirkko (kirja)
Tyrvään Pyhän Olavin kirkko – Sata ja yksi kuvaa on vuonna 2010 ilmestynyt kirja, jossa esitellään Tyrvään Pyhän Olavin kirkon historia ja uudet kirkkomaalaukset ja niiden synty. Kirjan tekstin on kirjoittanut tyrvääläissyntyinen toimittaja Pirjo Silveri, jolle kirkko tuli tutuksi jo edellisen kirjan, talkootyötä käsittelevän "Kirkonrakentajat : kaikkien aikojen talkoot Tyrväällä" tekemisen yhteydessä. Kirkkomaalauksia esittelevä teos julkistettiin Sastamalassa Vanhan kirjallisuuden päivillä 3. heinäkuuta 2010.
Kirkon sisätilojen maalausta Silveri seurasi jo taiteilijoiden valinnasta lähtien tehtävään kutsuttuna dokumentoijana. Taiteilijoiden valintaprosessi ei ollut helppo, sillä seurakunnalla oli oma näkemyksensä ja helsinkiläisillä asiantuntijoilla omansa. Lopulta seurakunta päätti kuitenkin tehdä valinnan itse ja valitsi tekijöiksi Kuutti Lavosen ja Osmo Rauhalan. Silveri esittelee kirkon, sen sisätilojen suunnittelun ja myös itse taiteilijat ja heidän avustajansa.
Sen jälkeen kun työt paljastettiin loppukesällä 2009, kirkkoon kävi tutustumassa puolentoista kuukauden aikana yli 40 000 vierasta, ja mielenkiinto jatkui seuraavana kesänä yhtä tiiviinä. Silverille kirkon saama suosio ei ollut yllätys.
Pirjo Silveri
Pirjo Silveri (s. 1957 Tyrvää) on suomalainen toimittaja ja kirjailija.
Silveri on suorittanut toimittajatutkinnon Tampereen yliopistossa. Hän on työskennellyt Aamulehdessä 1979–2004 ja ollut sen jälkeen freelance-toimittaja.
Silveri oli seuraamassa Tyrvään Pyhän Olavin kirkon kunnostustöitä ja maalausten tekemistä taiteilijoiden valinnasta ja suunnitteluvaiheesta alkaen. Hän on tehnyt kirjat sekä kunnostustalkoista että sisätilojen maalauksesta.
Messerschmitt P.1101
Messerschmitt Me P.1101 oli natsi-Saksan lopun aikana kehitetty suihkuhävittäjän prototyyppi, joka on vaikuttanut hyvin paljon ruotsalaiseen Saab 29 Tunnan -hävittäjään ja yhdysvaltalainen Bell X-5 on sen kopio. Neuvostoliiton MiG-15-koneesen on väitetty kopioidun sen teknisiä ratkaisuja.
Nuorallatanssijan kuolema eli kuinka Pete Q sai siivet
Nuorallatanssijan kuolema eli kuinka Pete Q sai siivet on Jukka Asikaisen, Arto Mellerin ja Heikki Vuennon kirjoittama, Arto af Hällströmin ohjaamana vuonna 1978 kantaesityksensä saanut suomalainen näytelmä. Musiikista vastasi Toni Edelmann ja Antti Hytti. Pete Q:sta tuli oman aikansa kultti-ilmiö ja se joutui myös kiivaan polemiikin kohteeksi.
Näytelmä oli 1970-luvun lopun nuorelle suomalaiselle teatteripolvelle 1960-luvun Lapualaisoopperaa vastaava merkkipaalu. "Pete Q":ssa uusi teatterisukupolvi teki pesäeron 1970-luvun alun teatterin valtavirtoihin: brechtiläiseen teatteriin ja marxilaisiin sosialistisen realismin ihanteisiin. Vaikka joukossa oli monia taistolaisliikkeessäkin mukana olleita nuoria teatterilaisia, "Pete Q" itsessään oli vailla ideologisia painolasteja. Sen kritiikin kohteena oli totalitarismi ilmansuunnista riippumatta. Myös kerronnan tapa poikkesi monessa suhteessa 1970-luvun alun ihanteista.
Vain tätä produktiota varten perustetun "Suomen Kansan Teatterin" esiintyjäkaarti oli etupäässä joukko nuoria teatterikoululaisia, joista moni sittemmin nousi teatterin, elokuvan ja tv-viihteen tähdiksi. Heitä olivat muun muassa Eija Ahvo, Kari Väänänen, Kari Heiskanen, Erkki Saarela, Markku Toikka, Vesa Vierikko ja Pirkka-Pekka Petelius. Merkittävää on myös että "Pete Q":n tiimoilla toisensa kohtasivat useat niistä nuorista teatterintekijöistä jotka olivat seuraavalla vuosikymmenellä mukana luomassa Ryhmäteatterista yhden Suomen merkityksekkäimmistä näyttämöistä.
Eija Ahvo – "Esmeralda"
Kari Heiskanen – "Pete Q"
Harri Hyttinen – "Santarmipäällikkö"
Raila Leppäkoski – "Phyllis Kissanainen"
Saara Markkanen – "Rosalia"
Hannele Nieminen – "Teresia"
Anna-Maija Ollikainen – "Evangelina"
Jukka-Pekka Palo – "Primo di Capo"
Kari Paukkunen – "Egon Vernissa"
Pirkka-Pekka Petelius – "Pukama"
Ari Piispa – "Willehart Watussi"
Helena Ryti 
Erkki Saarela – "Eversti"
Markku Toikka – "Secondo"
Kari Väänänen – "Ernest Haudankaivaja"
Vesa Vierikko – "Levi Lion"
Heikki Vuento – "Äkämä"
Salpausselän lukio
Salpausselän lukio oli Lahdessa sijaitseva noin 400 opiskelijan luokaton lukio. Oppilaitoksessa noudatetaan valtakunnallista lukion tuntijakoa, mutta opiskelijat voivat valita myös liikuntapainotteisen linjan tai opiskella urheilulukiossa.
Salpausselän yhteiskoulu perustettiin vuonna 1957. Vuonna 1975 koulu jakautui lukioksi ja peruskoulun yläasteeksi. Liikuntapainotteisena lukio toimi vuodesta 1976, liittyi urheilulukiokokeiluun vuonna 1990 ja vakinaistettiin yhdeksi Suomen 13 urheilulukiosta vuonna 1994.
Lukiolla on ystävyyskouluja Ranskassa, Ruotsissa, Unkarissa , Venäjällä, Saksassa ja Kiinassa. Salpausselän lukio on osallistunut moniin EU-projekteihin. Sen kieliohjelma on laaja, ja ainoana paikkakunnan lukioista se tarjoaa mahdollisuuden A-ranskan opiskeluun. Eri aineiden pakollisten ja syventävien kurssien lisäksi opiskelija voi valita soveltavia erikoiskursseja, kuten liikuntadiplomi-, luonnontuntemus-, lehtityö-, valokuvaus- ja projektikurssit. Opiskelijat voivat valita kursseja myös muista toisen asteen oppilaitoksista.
Keväällä 2011 oppilaitos osallistui "Stage"-televisiosarjaan, jossa haetaan Suomen parasta koulumusikaalia. Oppilaitos tippui kilpailusta ensimmäisenä.
Salpausselän lukio ja Lahden lyseon lukio yhdistyivät vuonna 2014. Nykyinen nimi on Lahden lyseo.
Ur (täsmennyssivu)
Ur, UR tai ur voi tarkoittaa:
Primus Leppänen
Johan Primus Leppänen (12. toukokuuta 1872 Joensuu – 7. tammikuuta 1934 Ruokolahti) oli suomalainen kuoronjohtaja, musiikinopettaja, sotilaskapellimestari, kanttori ja säveltäjä. Hän toimi kanttorina muun muassa Pitkässärannassa, Säkkijärvellä, Uudessakaupungissa, Ilmajoella ja Ruokolahdella. Vuonna 1928 hän sai director cantus -arvonimen.
Primus Leppänen valmistui Viipurin kanttori- ja urkurikoulusta vuonna 1897. Hän toimi muun muassa valkoisen armeijan yhtenä sotilaskapellimestarina sisällissodan aikana sekä Ilmajoella toimiessaan Ilmajoen Kansalliskuoron johtajana. Uudessakaupungissa hän julkaisi "Uusi Säveletär" -lehteä.
Leppänen tunnetaan muun muassa Säkkijärven polkan nuotintajana ja sovittajana. Leppäsen tunnetuin sävellys on hengellinen laulu "Kerran kaunehin" Johan Hymanderin ja Antti Rädyn tekstiin.
Dan Peters
Daniel Joe ”Dan” Peters (s. 18. elokuuta 1967) on yhdysvaltalainen rumpali, joka soittaa Mudhoney-yhtyeessä.
Peters aloitti uransa jo viisitoistavuotiaana Bundle of Hiss -yhtyeessä. Vuonna 1988 hän liittyi perusteilla olleeseen Mudhoneyyn. Hän soitti lyhyen aikaa rumpuja myös Nirvanassa ja esiintyi yhdellä sen tunnetuimmista singleistä, ”Sliverillä”. Petersin ainoa live-esiintyminen Nirvanan riveissä oli 22. syyskuuta 1990 Seattlessa Motor Sports International Garagessa. Hänen seuraajansa Nirvanan rumpalina oli Dave Grohl. Peters palasi Mudhoneyyn ja on kuulunut yhtyeeseen siitä lähtien.
Robert Boris
Robert Boris (s. 12. lokakuuta 1945) on yhdysvaltalainen käsikirjoittaja, elokuvatuottaja ja elokuvaohjaaja.
Adidas Fevernova
Adidas Fevernova oli virallinen kisapallo Koreassa ja Japanissa vuonna 2002 pidetyissä jalkapallon MM-kilpailuissa.
Pallossa oli kestävä runko ja hienorakeinen syntaktinen vaahtomuovikerros. Tämä loi pallolle aikaisempaa ennustettavamman käyttäytymisen.
Adidas Tricolore
Adidas Tricolore oli virallinen kisapallo jalkapallon MM-kilpailuissa Ranskassa 1998. Kyseessä oli ensimmäinen kerta, kun jalkapallon MM-kilpailujen pallossa oli muita värejä kuin mustaa tai valkoista.
Pallossa oli syntaktinen vaahtomuovikerros, joka tehosti energiavastusta ja kestävyyttä.
Adidas Questra
Adidas Questra oli virallinen kisapallo jalkapallon MM-kilpailuissa Yhdysvalloissa 1994.
Pallossa oli kerros polyuretaanivaahtoa, joka lisäsi vastaenergiaa. Pallosta tuli tällöin pehmeämpi ja nopeampi.
Adidas Etrusco Unico
Adidas Etrusco Unico oli virallinen kisapallo jalkapallon MM-kilpailuissa Italiassa 1990.
Pallossa oli polyuretaanivaahtopinta, joka paransi tuntumaa ja hylki vettä.
Bernie Casey
Bernard Terry ”Bernie” Casey (8. kesäkuuta 1939 Wyco, Länsi-Virginia – 19. syyskuuta 2017 Los Angeles, Kalifornia) oli yhdysvaltalainen amerikkalaisen jalkapallon pelaaja ja näyttelijä.
Casey aloitti näyttelyuransa "Seitsemän rohkeaa miestä" -elokuvan jatko-osassa "Seitsemän rohkeaa ratsastaa jälleen". Sen jälkeen hän esiintyi televisiossa. Casey esitti joukkuekapteenia televisioelokuvassa "Brian’s Song" ja Gargoilia vuoden 1972 televisioelokuvassa "Gargoyles". Vuonna 1979 hän esitti leski Mike Harrisia NBC:n televisiosarjassa "Harris and Company". Vuonna 1983 Casey esitti Felix Leiterin roolia James Bond -elokuvassa "Älä kieltäydy kahdesti".
Uransa aikana Casey työskenteli monien tunnettujen ohjaajien kanssa, kuten Martin Scorsesen tämän elokuvassa "Boxcar Bertha". Casey näytteli opettajaa kulttiklassikossa "Billin ja Tedin uskomaton seikkailu". Eddie Murphyn "Toiset 48 tuntia" -elokuvassa hän esitti vanki Kirkland Smithiä.
Adidas Azteca
Adidas Azteca oli virallinen kisapallo jalkapallon MM-kilpailuissa Meksikossa 1986.
Se oli ensimmäinen synteettinen pallo. Pallo oli kestävämpi kuin edeltäjät ja se hylki vettä.
Adidas Tango España
Adidas Tango España oli virallinen kisapallo jalkapallon MM-kilpailuissa Espanjassa 1982.
Pallo oli muodoltaan samanlainen klassinen kolmiomalli kuin edellisissä kisoissa Argentiinassa 1978. Pallossa oli kuitenkin suljetut saumat, jotka vähensivät veden imeytymistä.
Adidas Tango
Adidas Tango oli virallinen kisapallo jalkapallon MM-kilpailuissa Argentiinassa 1978.
Pallo oli muodoltaan klassinen kolmiomalli.
Adidas Telstar
Adidas Telstar oli virallinen kisapallo jalkapallon MM-kilpailuissa Meksikossa 1970. Vuoden 1974 MM-kisoissa Länsi-Saksassa se oli virallisena ottelupallona nimellä "Telstar Durlast" yhdessä "Chile Durlast" -pallon kanssa. Jälkimmäinen oli Telstarista poiketen kokonaan valkoinen.
Pallo perustui Selectin 1960-luvun alussa markkinoille tuomaan malliin, joka koostui 32:sta käsin ommellusta nahkapalasta. Niistä 12 on mustia säännöllisiä viisikulmioita ja 20 valkoisia säännöllisiä kuusikulmioita. Se oli suunniteltu erityisesti mustavalkotelevisiolle. Adidas Telstar sai nimensä vuonna 1962 avaruuteen lähetetystä Telstar-satelliitista, joka muistutti ulkonäöltään jalkapalloa.
Mark Stuart (jääkiekkoilija)
Mark Daniel Stuart (s. 27. huhtikuuta 1984 Rochester, Minnesota, Yhdysvallat) on yhdysvaltalainen jääkiekkopuolustaja. Hän edustaa NHL-joukkue Winnipeg Jetsiä. Aiemmin urallaan hän on edustanut NHL:ssä myös Atlanta Thrashersia ja Boston Bruinsia. Hän on hyvä luistelija ja pelaa puolustavana puolustajana.
Stuart pelasi juniorina Yhdysvaltain alle 18-vuotiaiden maajoukkuessa NAHL:ää ja USHL:ää. Hän kävi vuodet 2002–2005 Colorado Collegea. Stuart valittiin vuonna 2003 WCHA:n tulokkaiden tähdistöön ja vuonna 2005 WCHA:n toiseen tähdistökentälliseen, NCAA:n Itäisen konferenssin ensimmäiseen tähdistökentälliseen sekä WCHA:n parhaaksi puolustavaksi pelaajaksi. Hän toimi viimeisellä NCAA-kaudellaan myös Colorado Collegen kapteenina. Boston Bruins varasi Stuartin ensimmäisellä kierroksella 21. pelaajana.
Kaudesta 2005–2006 lähtien Stuart on pelannut Bruinsin organisaatiossa. Hän pelasi ensimmäisellä kaudellaan 17 ottelua tehoin 1+1=2. Kaudella 2006–2007 Stuart pelasi 15 ottelua ja oli myös jonkin aikaa sivussa polvileikkauksen takia. Hän murtautui Bruinsin kokoonpanoon kaudella 2007–2008, jolloin Stuart pelasi kauden kaikki 82 ottelua tehoin 4+4=8. Stuart jatkoi Bruinsissa kauteen 2010–2011, jolloin hänet kaupattiin Blake Wheelerin kanssa Atlanta Thrashersiin, josta Bruins sai vaihdossa Rich Peverleyn ja Boris Valábikin. Kymmenen päivää myöhemmin Stuart teki kolmivuotisen jatkosopimuksen Thrashersin kanssa.
Stuart pelasi miesten MM-kilpailuissa vuosina 2008 ja 2011. Vuoden 2011 turnauksessa hän toimi Yhdysvaltain kapteenina ja vuonna 2008 varakapteenina. Stuart pelasi myös alle 20-vuotiaiden MM-kilpailuissa vuosina 2003 sekä 2004, jolloin Stuart voitti nuorten maailmanmestaruuden. Hän voitti myös alle 18-vuotiaiden maailmanmestaruuden vuonna 2002.
Stuartin isoveljet Mike ja Colin ovat myös NHL:ssä pelanneita jääkiekkoilijoita.
Kyrön skanssi
Kyrön skanssi oli 1630-luvulla nykyisen Karvian Kantin kylän alueelle perustettu varustus. Alun perin se perustettiin maalinnakkeena 1597 kuningas Sigismundin käskystä, jolloin Klaus Fleming rakennutti paikalle ampumahaudat ja kaksi tykkipatteria. Niiden oli tarkoitus suojella Varsinais-Suomea Pohjanmaan talonpoikaiskapinaa vastaan. Toinen Flemingin rakennuttamista tykkipattereista eli reduteista on edelleen maastosta tunnistettavissa ja se on luokiteltu historiallisen ajan kiinteäksi muinaisjäännökseksi.
Varsinaisen Kyrön skanssin linnoituksen ensimmäinen päällikkö oli majuri Göran Svinhufvud, joka hallituksen käskystä perusti kolmikymmenvuotisen sodan aikana 1630-luvulla hirsirakenteisen linnakkeen ottamaan kiinni sotaväenottoa pakoilevia miehiä sekä turvaamaan matkantekoa seudulla. Hänen komennossaan linnakkeessa oli enimmillään yli sata miestä. Linnoitus jäi sodan jälkeen luultavasti tyhjilleen, kunnes sen päälliköksi saapui Arvid Mikonpoika Timi 1656 ja vielä saman vuoden syksynä Anders Rundell. Toiminta päättyi lopullisesti 1660, jolloin skanssi muutettiin hevostaloksi ja sotaväki vedettiin pois linnoituksesta. Paikalla toimi myös kestikievari 1640-luvulta lähtien.
Suuren Pohjan sodan aikana marraskuussa 1713 venäläinen sotaväki hävitti Skanssin kestikievarin rakennukset ja Kyrön Skanssin linnakkeen jäännökset. Venäläinen sotaväki surmasi vuonna 1713 myös Kantin kestikievarin emännän. Tämän jälkeen Kantin kestikievaritalo oli useita vuosia autiona. Kestikievaritoiminta Kantissa käynnistyi uudelleen isonvihan jälkeen.
Suomen sodan aikana linnaketta kunnostettiin uudelleen venäläisiä vastaan. Skanssissa ei ole jäljellä alkuperäisiä rakennuksia. Vanhimmat entisen Kyrön skanssin alueen rakennukset ovat kaksi aittaa. Harmaa aitta on vuodelta 1710 ja punaiseksi maalattu vuodelta 1769.
Kyrön skanssi on myös Karvian vaakunan aiheena.
Sanna Kämäräinen
Sanna Karoliina Kämäräinen (s. 8. helmikuuta 1986 Lapinlahti) on suomalainen kiekonheittäjä ja kuulantyöntäjä. Hän edustaa Lapinlahden Vetoa. Kämäräistä on valmentanut syksystä 2015 alkaen Frantz Kruger. Aiemmin häntä valmensi vuodesta 2010 Anssi Mäkinen.
Kalevan kisoissa Kämäräinen on voittanut kiekonheitossa kultaa vuosina 2011, 2013, 2014, 2015 ja 2018, hopeaa vuosina 2009, 2010 ja 2012 sekä pronssia vuonna 2008. Kiekonheiton talvimestaruuskilpailuissa hän on voittanut kultaa vuosina 2013, 2014 ja 2015, hopeaa vuosina 2010, 2011 ja 2012 sekä pronssia vuonna 2009.
Kuulantyönnössä Kämäräinen on voittanut ulkoradoilla kultaa vuosina 2014 ja 2015. Sisäratojen SM-kisoissa hän on voittanut kultaa vuonna 2015 ja hopeaa vuonna 2014. Kämäräisen ulkorataennätys kuulantyönnössä on 15,70 m, jonka hän työnsi Porissa 31. heinäkuuta 2015. Hallissa hän on työntänyt 15,61 m Tampereella 8. helmikuuta 2014.
Grosseton 19-vuotiaiden MM-kilpailuissa 2004 Kämäräinen karsiutui loppukilpailusta. Hän sijoittui seitsemänneksi saman ikäluokan EM-kilpailuissa Kaunasissa 2005. Debrecenin 22-vuotiaiden EM-kilpailuissa 2007 hän karsiutui loppukilpailusta. Belgradin universiadeissa 2009 hän oli 12:s. Kämäräinen edusti Suomea aikuisten maaottelussa ensimmäisen kerran Göteborgissa 2007.
Barcelonan EM-kilpailuissa 2010 ja Helsingin EM-kilpailuissa 2012 Kämäräinen karsiutui loppukilpailusta. Zürichin EM-kisoissa 2014 hän eteni loppukilpailuun ja sijoittui seitsemänneksi. Kämäräinen heitti kisoissa ulkoratojen ennätyksensä 60,52 metriä. Hän paransi ennätystään saman vuoden Suomi-Ruotsi-maaottelussa tulokseen 60,94 m.
Maaliskuussa 2015 Kämäräinen teki Portugalissa heittolajien Euroopan cupissa kiekonheiton ennätyksensä 61,07 m ja ylitti samalla kisarajan Pekingin MM-kisoihin. Pekingissä Kämäräinen karsiutui loppukilpailusta tuloksella 56,68. Marraskuussa 2015 Kämäräinen valittiin Amsterdamin EM-kisoihin 2016, mutta hän joutui selkäleikkaukseen välilevypullistuman vuoksi joulukuussa. Kesäkuussa 2016 Kämäräinen ilmoitti jättävänsä kauden väliin selän kuntoutuksen vuoksi.
Hallissa Kämäräisen ennätys on Tampereella 8. helmikuuta 2014 heitetty 60,67 m, joka oli epävirallinen hallimaailmanennätys.
Kämäräinen alitti vuoden 2018 Berliinin EM-kisojen karsintarajan kesäkuussa 2018 ja osallistuu kisoihin elokuussa.
Kämäräinen opiskeli kauppatieteiden kandidaatiksi Jyväskylän yliopistossa. Hän valmistui kauppatieteiden maisteriksi Tampereen yliopistosta keväällä 2015.
Micky Lee Soule
Micky Lee Soule (s. 6. kesäkuuta 1946 Cortland, New York) on yhdysvaltalainen entinen Elf-yhtyeen kosketinsoittaja ja Rainbow-yhtyeen perustajajäsen.
Soule syntyi 6. kesäkuuta 1946 Cortlandissa, New Yorkissa. Hänellä oli oma yhtye 1960-luvun puoliväliin asti, jolloin hänet kutsuttiin armeijaan. Vapauduttuaan armeijasta Soule liittyi The Elves -yhtyeeseen alkuperäisen kosketinsoittajan, Doug Thalerin, loukkaannuttua auto-onnettomuudessa, jossa kitaristi Nick Pantas kuoli. Pian Soulen liittymisen jälkeen yhtye vaihtoi nimensä Elfiksi, ja sai vähäistä mainetta Deep Purplen lämmittelijänä.
Muutaman vuoden, uuden jäsenen ja kahden albumin jälkeen Soule ja muut Elfin jäsenet kitaristia lukuun ottamatta liittyivät Rainbow’hun, jonka johtohahmo oli kitaristi Ritchie Blackmore. Kolmas ja viimeinen Elfin albumi "Trying to Burn the Sun" äänitettiin niinä aikoina, kun entiset Elfin jäsenet eivät olleet studiossa äänittämässä Rainbow’n esikoisalbumia. Ennen ensimmäistä Rainbow’n kiertuetta Blackmore erotti kaikki muut yhtyeen jäsenet paitsi Ronnie James Dion.
Vuonna 1974 Soule lauloi kappaleessa ”No Solution” Roger Gloverin sooloalbumilla "The Butterfly Ball and the Grasshopper’s Feast".
Vuonna 1976 Soule oli Ian Gillan Bandin mukana kiertueella Ranskassa.
Soule soittaa yhä paikallisesti New Yorkissa. Hänen poikansa Matt Soule soittaa rumpuja losangelesilaisessa vaihtoehtorock-yhtyeessä nimeltä Where’s Moo.
Soule toimi kosketinsoitinteknikkona Deep Purplen albumilla "Live at the Olympia '96".
Annika Saarikko
Annika Virpi Irene Saarikko (s. 10. marraskuuta 1983 Oripää) on suomalainen keskustaa edustava poliitikko. Hänet valittiin kansanedustajaksi ensimmäisen kerran vuoden 2011 vaaleissa. Saarikko nimitettiin 10. heinäkuuta 2017 perhe- ja peruspalveluministeriksi Juha Rehulan tilalle.
Saarikko valmistui vuonna 2002 ylioppilaaksi huittislaisesta Lauttakylän lukiosta, vuonna 2008 kasvatustieteen kandidaatiksi Turun yliopistosta pääaineenaan kasvatustiede ja keväällä 2013 filosofian maisteriksi pääaineenaan mediatutkimus. Politiikan lisäksi Saarikko on työskennellyt myös muun muassa vs. tiedottajana Kirkkohallituksessa ja toimittajana ja ollut nuorten naisten Kerttu-verkoston puheenjohtaja.
Saarikko oli Keskustanuorten hallituksen jäsen vuosina 2008–2009. Heinäkuusta 2009 tammikuuhun 2010 Saarikko työskenteli ulkomaankauppa- ja kehitysministeri Paavo Väyrysen lehdistöavustajana, helmikuusta toukokuuhun 2010 sosiaali- ja terveysministeri Liisa Hyssälän erityisavustajana ja toukokuusta kesäkuuhun 2010 tämän seuraajan Juha Rehulan erityisavustajana.
Kesäkuusta 2010 alkaen Saarikko on ollut yksi puolueensa kolmesta varapuheenjohtajasta. Hän aloitti kesällä 2010 myös pääministeri Mari Kiviniemen erityisavustajana vastuualueenaan keskustan ministeriryhmän viestinnän koordinointi. Hän jatkoi tehtävässä huhtikuuhun 2011 asti, jolloin hänet valittiin eduskuntaan Varsinais-Suomen vaalipiiristä 4 185 äänellä. Hänet valittiin jatkokaudelle vuoden 2015 eduskuntavaaleissa. Saarikko aloitti perhe- ja peruspalveluministerinä 10.7.2017.
Helmikuussa 2014 Saarikko avioitui Erkki Papusen kanssa. Demaritaustainen Papunen toimii erityisasiantuntijana valtiovarainministeriössä. He saivat lapsen lokakuussa 2014.
Harri J. Rantala
Harri J. Rantala (s. 1980) on suomalainen elokuvaohjaaja ja -tuottaja. Hän on ohjannut muun muassa elokuvat "Kaukopartio" (2013), "Kotiinpaluu" (2010) ja "Nurmoo – Huuto lakeudelta" (2009). Hän tekee elokuvia tuotanto-yhtiönsä Nurmo-Filmin puitteissa.
Rantalan ohjaamia elokuvia on esitetty yli 100 festivaalin ohjelmistossa 36 maassa. Viimeisimmät elokuvat ovat saaneet myös elokuvateatterilevityksen kotimaassa.
Vihertanssija
Vihertanssija ("Cryptopipo holochlora") on Panamassa ja Etelä-Amerikassa tavattava tanssijoihin kuuluva varpuslintu.
Aikaisemmin vihertanssijan katsottiin kuuluvan "Chloropipo"-sukuun, jolloin sen validi tieteellinen nimi oli "Chloropipo holochlora". Sittemmin se on siirretty yhdessä kolmen muun lajin kanssa kuuluvaksi vihertanssijoiden sukuun ("Xenopipo"). Viimeisimmässä luokassa vihertanssija kuuluu omaan sukuunsa "Cryptopipo". Vihertanssijalla on neljä alalajia, joista "C. h. litae" -alalajin katsotaan joskus olevan oma lajinsa "Xenopipo litae".
Kooltaan vihertanssija on noin 12 cm. Selästään vihertanssija on väritykseltään vaalean oliivinvihreä. Kurkku ja rinta ovat harmahtavat ja vatsa on väritykseltään vaalean keltainen. Jalat ovat linnulla harmaat ja pyrstö on pitkähkö. Koiras- ja naarasvihertanssijat eivät eroa toisistaan ulkonäöltään. Vihertanssijan voi sekoittaa monien muiden tanssijalajien naaraisiin, jotka ovat myös väriltään oliivinvihreitä. Siniselkätanssijanaaras ("Chiroxiphia pareola") ja boliviantanssija ("Chiroxiphia boliviana") eroavat vihertanssijasta jalkojensa värin perusteella. Sapajoa ("Sapayoa aenigma") on vihertanssijaa kookkaampi ja nokka on suurikokoisempi.
Vihertanssijaa tavataan Panaman itäosista ja Etelä-Amerikassa Andeilla Kolumbiasta, Ecuadorista sekä Perusta. Lintua tavataan alankomaiden ja vuorten alarinteiden kosteista metsistä ja harvemmin metsien reunamailta. Laji elää erityisesti aluskasvillisuuden joukossa. Vihertanssijan elinympäristöt sijaitsevat yleensä 500–1 300 metrin korkeudella merenpinnasta.
Vihertanssijan elintavat ovat huonosti tunnettuja. Laji liikkuu pääasiassa yksin, mutta saattaa liittyä myös sekaparviksi ja toisinaan sitä nähdään hedelmäpuissa. Lajia on tavattu pesivänä maaliskuussa ja toukokuussa.
Kalliokäärme
Kalliokäärme ("Python sebae") on myrkytön pyton, jota esiintyy Afrikassa ja joka kuuluu maailman suurimpiin käärmeisiin. Pituus vaihtelee 4,3 ja 5,5 metrin välillä. Jotkut yksilöt saattavat kasvaa kuusimetrisiksi ja painaa jopa 90 kg, mutta naaraat ovat yleensä noin viisimetrisiä ja koirailla tyypillinen pituus on 3,7 metriä. Vankeudessa ne voivat elää yli 30 vuotta. Väritys ovat vaalean- tai harmaanruskea poikittaisilla läiskillä ja tummilla raidoilla. Värimuunnoksiin kuuluu albiinoja, kuviottomuutta ja poikkeavaa raidoitusta.
Kalliokäärmeellä on huono maine ns. lemmikkikäärmeenä, sillä kalliokäärme on lajina aggressiivinen, vaatii suurta kokeneisuutta käärmeiden käsittelyssä ja pidossa ja on kokonsa puolesta jopa vaarallinen käärme. Kalliokäärme tappaa saaliinsa kuristamalla ja vankeudessa niille syötetään yleensä hiiriä tai rottia.
Rajarauha
Rajarauha on kahden valtion välisellä rajalla vallitseva sovinnon tila, johon ei liity rajakahakoita tai muita levottomuuksia. Usein naapurivaltiot ovat tehneet valtiosopimuksia rajaselkkausten ja paikallisten rajatapahtumien selvittämismenettelyistä.
Suomi ja Neuvostoliitto solmivat 1. kesäkuuta 1922 sopimuksen rajarauhan turvaamisesta. Sen syynä oli Itä-Karjalassa vuosina 1921–1922 sattuneet levottomuudet eli Itäkarjalaisten kansannousu. Sopimuksen mukaan Laatokasta Pohjoiseen jäämereen kulkevan maarajan kummallekin puolelle muodostettiin rajavyöhyke, jolla liikkumista ja oleskelua rajoitettiin ja sovittiin vyöhykkeellä sijaitsevista asevoimista. Vuonna 1948 tehtiin uusi sopimus, jonka mukaan rajaselkkausten ja rajatapahtumien selvittäminen kuuluu rajavaltuutetuille. Vakavien tapausten selvittämisen hoitavat diplomaatit, vaikka niiden tutkiminen kuuluukin rajavaltuutettujen tehtäviin.
Matt Bradley
Matthew William ”Matt” Bradley (s. 13. kesäkuuta 1978 Stittsville, Ontario, Kanada) on kanadalainen uransa päättänyt jääkiekkoilija.
NHL:n työsulun aikana 2012 Bradley pelasi turkulaisessa TuTossa yhden pelin, minkä jälkeen hänen sopimuksensa purettiin alaraajavamman seurauksena.
Bradley pelasi junioriuransa OHL-liigan Kingston Frontenacsissa. Jo ensimmäisen juniorikauden jälkeen San Jose Sharks varasi hänet numerolla 102. Kaudella 1996–1997 Bradley pelasi yhden try out -ottelun AHL-liigan Kentucky Thoroughbladesissa, muttei solminut sopimusta San Josen kanssa. Hän pelasi kevääseen 1998 OHL:ssä.
Kaudeksi 1998–1999 Bradley liittyi San Josen organisaatioon ja pelasi tämän farmijoukkueessa Kentuckyssa kolme kautta. Kauden aikana hän nousi San Josen kokoonpanoon. Bradley pelasi San Josessa maaliskuuhun 2003 saakka, jolloin hänet pelaajakauppojen takarajapäivänä myytiin Pittsburgh Penguinsiin vaihdossa Wayne Primeauhin.
Pittsburghissa Bradley pelasi vain kauden , jonka jälkeen hänen sopimuksensa päättyi. Seuraavana vuonna hän pelasi Bulldogs Dornbirnissa Itävallan toisella sarjatasolla. Kaudeksi Bradley siirtyi Washington Capitalsiin.
Bradley edusti Washingtonia kuusi kautta. Näistä neljällä viimeisellä hän kuului jokaisella joukkueensa viiden eniten taklanneen pelaajan joukkoon. Eniten pisteitä Washingtonin-vuosinaan hän teki runkosarjakaudella : 24 tehopistettä, 10 maalia ja 14 syöttöpistettä, 77:ssä ottelussa. Heinäkuussa 2011 Bradley siirtyi vapaana agenttina Florida Panthersiin kaksivuotisella sopimuksella.
Alan Lloyd Hodgkin
Sir Alan Lloyd Hodgkin (5. helmikuuta 1914 Banbury, Oxfordshire – 20. joulukuuta 1998 Cambridge) oli brittiläinen biofyysikko, jolle myönnettiin vuoden 1963 Nobelin lääketieteen palkinto hermoimpulssin ionimekanismin selvittämisestä.
Hodgkin opiskeli Trinity Collegessa Cambridgen yliopistossa vuosina 1932–1936. Vuosina 1937–1938 Hodgkin työskenteli New Yorkin Rockefeller-instituutissa Herbert Gasserin laboratoriossa ja oppi preparoimaan kalmarin jättiläisaksoneita Woods Holessa Kenneth Stewart Colen opastuksella. Hodgkin palasi Cambridgeen 1938 ja aloitti yhteistyön oppilaansa Andrew Huxleyn kanssa.
Heinäkuussa 1939 Hodgkin ja Huxley onnistuivat mittaamaan kalmarin jättiläisaksonin solunsisäisen sähköisen potentiaalin hermoimpulssin aikana. Merkittävin havainto oli, että solun sisäpuoli muuttuu hermoimpulssin aikana positiiviseksi ulkopuoleen nähden, kun taas lepotilassa sisäpuoli on negatiivinen. Aiemmin oli luultu, että hermoimpulssin aikana kalvojännite kohoaa vain nollaan mutta ei sen yli. Kokeet tehtin Plymouthin Meribiologisessa laboratoriossa () Devonissa.
Toisessa maailmansodassa Hodgkin osallistui mikroaaltotaajuudella toimivan lentokonetutkan kehitystyöhön.
Sodan jälkeen Hodgkin palasi Cambridgeen tutkimus- ja opetustyön pariin. Hodgkinin, Huxleyn ja Katzin viiden artikkelin sarja "Journal of Physiologyssa" vuonna 1952 on muodostunut merkkipaaluksi hermofysiologiassa. Artikkeleissa kuvataan malli, jonka mukaan natrium- ja kaliumionit kulkevat hermoimpulssin aikana erillisiä reittejä pitkin solukalvon läpi. Malli ennakoi paitsi erillisten natrium- ja kaliumläpäisevien ionikanavien olemassaolon, myös jänniteherkkien ionikanavien neliosaisen rakenteen. Nämä löydettiin vasta myöhemmin.
Hodgkin sai Nobel-palkinnon vuonna 1963 yhdessä Andrew Huxleyn ja John Ecclesin kanssa. Hodgkin lyötiin ritariksi vuonna 1972 ja kutsuttiin Ansioritarikunnan jäseneksi seuraavana vuonna. Vuosina 1970–1975 Hodgkin oli Royal Societyn puheenjohtaja ja vuosina 1978–1984 Cambridgen Trinity Collegen johtaja.
Vuonna 1970 Hodgkin keskitti huomionsa näköaistin tutkimukseen Denis Baylorin tuotua hänen laboratorioonsa tekniikan, jonka avulla verkkokalvon valoaistinsoluista oli mahdollista tehdä solunsisäisiä mittauksia. Hodgkinin laboratoriossa Cambridgessa vuosina 1970–1988 tehdyt työt muodostivat perustan tietämykselle sauva- ja tappisoluissa tapahtuvasta fototransduktiosta eli valon muuntamisesta sähköisiksi signaaleiksi.
Hodgkin oli vuodesta 1944 alkaen naimisissa Marion Rousin kanssa, joka oli vuonna 1966 Nobelin lääketieteen palkinnon voittaneen patologin Peyton Rousin tytär.
Rautjärven vaakuna
Rautjärven vaakuna on Rautjärven kunnan tunnus ja puhuva vaakuna. Aiheen sininen väritys viittaa järveen ja kuusikoro metsiin.
Vaakunan selitys on ”sinisessä kentässä hopeinen raudanmerkki, jonka yläpuolella hopeinen, kuusikoroinen lakio.” Vaakunan on suunnitellut Erkki Paakkinen, ja Rautjärven kunnanvaltuusto hyväksyi sen kokouksessaan 21. maaliskuuta 1961. Sisäasiainministeriö vahvisti vaakunan käyttöön 26. kesäkuuta samana vuonna.
Prince of Persia: The Sands of Time
Prince of Persia: The Sands of Time on Ubisoft Montrealin kehittämä vuonna 2003 julkaistu toimintaseikkailu- ja tasohyppelypeli. Peli on julkaistu usealle alustalle.
Pelin suosio johti kolmeen jatko-osaan: "", "" ja "".
Pelistä julkaistiin myös elokuva, mutta se on saanut kovaa kritiikkiä pelin faneilta.
Sands of Time oli yksi maailman ensimmäisistä peleistä, joissa tasohyppely perustui parkouriin. Prinssi pystyy sulavasti kiipeilemään ja väistelemään erilaisia ansoja. Prinssin äärimmäinen akrobatia on myös keskeinen osa taistelemista, kun prinssi pystyy vaivattomasti loikkimaan vihollisten ylitse. Pelissä Prinssi saa voiman hallita aikaa. Prinssi voi muun muassa. kelata ajalla taaksepäin, hidastaa aikaa ja nähdä tulevaisuuteen.
Peli sai yhteensä kahdeksan palkintoa vuoden 2004 Interactive Achievement Award -palkintogaalassa. Se valittiin vuoden konsolipeliksi, vuoden toimintaseikkailuksi konsoleilla ja tietokoneella ja vuoden PC-peli-innovaatioksi, minkä lisäksi se sai palkintoja animaatiosta, suunnittelusta, pelattavuudesta ja visuaalisuudesta.
Elokuvavuosi 2010
Elokuvavuosi 2010 käsittelee vuoden 2010 aikana julkaistuja elokuvia ja elokuvamaailman merkittäviä tapahtumia. Vuoden katsotuin elokuva Suomessa oli "Napapiirin sankarit" 335 031 katsojalla ja koko maailman tuottoisin elokuva oli "Toy Story 3". 
Kotimaiset elokuvat
TOP-12 kaikki elokuvat
Luolavuodet
Luolavuodet on Maarit Verrosen vuonna 1998 ilmestynyt romaani.
Kylmien saarten soturi
Kylmien saarten soturi on Maarit Verrosen vuonna 2001 ilmestynyt romaani.
Pieni elintila
Pieni elintila on Maarit Verrosen vuonna 2004 ilmestynyt romaani.
District Six
District Six ("Sixth Municipal District of Cape Town") oli Kapkaupungin vuonna 1857 perustettu asuinalue, jossa alun perin asui monietninen joukko vapautettuja orjia, kauppiaita, käsityöläisiä ja siirtolaisia.
1960-luvulla alue oli vireä monikulttuurinen ja -etninen alue, jonka merimieskapakat, taidegalleriat, vilkkaat torit ja lukuisat kahvilat muistuttivat Amsterdamin punaisten lyhtyjen aluetta.Vuonna 1966 alue julistettiin ryhmäaluelain nojalla valkoiseksi alueeksi, 60 000 ihmistä pakkosiirrettiin pois autiolle Cape Flatsin alueelle ja alueen rakennukset jyrättiin maan tasalle.
Trooppinen myrsky Arlene
Trooppinen myrsky Arlene oli vuoden 1993 suhteellisen hiljaisen hurrikaanikauden ensimmäinen nimetty myrsky. Se muodostui Meksikonlahdella 18. kesäkuuta, liikkui luoteeseen ja iski Texasiin 19.–21. kesäkuuta välisenä aikana. Se aiheutti 29 ihmisen kuoleman Meksikossa ja Yhdysvalloissa, minkä lisäksi trooppinen aalto, josta se kehittyi, tappoi 20 ihmistä El Salvadorissa. Aineellisten vahinkojen määräksi arvioitiin 55 miljoonaa dollaria.
Osallisuuden tunto
Osallisuuden tunto on Maarit Verrosen vuonna 2006 ilmestynyt romaani.
Kuolonkankeus
Kuolonkankeus () tarkoittaa ruumiin jäykistymistä kuolemisen jälkeen. Se on yksi merkittävimmistä kuoleman merkeistä (latinan "mors" (gen."mortis"), kuolema). Sen aiheuttaa lihaksissa tapahtuva kemikaalitasapainon muunnos kuoleman jälkeen. Siinä lihakset tulevat koviksi (latinan "rigor"), jolloin niitä on vaikeaa tai mahdotonta liikuttaa. Käytännössä ihmisruumiilla on "kuuden tunnin nyrkkisääntö" eli kuolonkankeus alkaa ilmestyä ensimmäisen kuuden tunnin aikana, kehittyy täydelliseksi seuraavan kuuden tunnin aikana, pysyy seuraavat 12 tuntia ja alkaa hävitä seuraavan 12 tunnin aikana.
Kankeus tulee ensin esille pienten lihasten ympäröimiin niveliin ja leviää sitten muualle. Lämmin ympäristö nopeuttaa ja vastaavasti kylmä hidastaa kankeuden kehittymistä. Kuolonkankeutta ei tule sekoittaa jäätymisen aiheuttamiin muutoksiin. Kuolonkankeuden lihasjännitystila vastaa normaalissa lihastyössä syntyvää jännitystä. Normaalissa lihaksessa ATP pitää lihassyiden aktiini- ja myosiini-proteiinit erossa toisistaan. Kuolonkankeus alkaa, kun lihassolut ovat käyttäneet ATP-varastonsa loppuun ja kun aktiini ja myosiini liittyvät yhteen muodostaen aktomyosiinia. Tällöin lihakset asettuvat kuolonkankeuteen (sama ilmiö tapahtuu rankan harjoittelun jälkeen, jolloin lihaksissa ei ole enää energiaa antavaa ATP:tä ja lihakset ovat kovina). Lihasten
pH on normaalisti 5,9–6,0, kun kankeus alkaa. Tämän jälkeen lihasten pH laskee
hitaasti noin arvoon 5,5 (maitohapon muodostuminen), jolloin lihaksissa vapautuu proteiineja
pilkkovaa entsyymiä. Entsyymi pilkkoo aktomyosiinia aiheuttaen kuolonkankeuden laukeamisen.
Kuolonkankeus tulee kaikille eläimille, myös kaloille. Sillä on merkitystä varsinkin, kun lihaa ja kalaa valmistetaan ihmisravinnoksi. Teurastettuja ruhoja riiputetaan, kunnes kuolonkankeus on ohi. Vasta tämän jälkeen lihaa voi alkaa valmistaa elintarvikkeiksi. Riiputus nopeuttaa kankeuden laukeamista venytyksen ansiosta. Kaloilla kuolonkankeus kestää vain muutaman tunnin, esimerkiksi juuri pyydettyjä lohikaloja kannattaa riiputtaa 1–2 tuntia ennen ruoaksi valmistamista. Kuolonkankeus heikentää oleellisesti lihan leikattavuutta ja huonontaa kankeana paistetun kalan mureutta ja makua.
Maan ääreen
Maan ääreen on suomalaisen kirjailija Kristina Carlsonin vuonna 1999 julkaistu romaani. Kirja sijoittuu Siperiassa sijaitsevaan Nahodkan kaupunkiin, jossa tarinan kertojina toimivat ylioppilas Lennart Falk sekä lääkäri Theodor Gantz.
Kirja oli ilmestyessään arvostelumenestys ja Carlsonille myönnettiin teoksesta Finlandia-palkinto vuonna 1999. Teos on julkaistu myös saksaksi nimellä "Ins Land am Ende der Welt "(Aleksander Fast Verlag, 2000).
Riku Lätti
Riku Lätti -nimisiä henkilöitä ovat:
Saari kaupungissa
Saari kaupungissa on Maarit Verrosen vuonna 2007 ilmestynyt romaani.
Benetice
Benetice on Tšekin kylä Vysočinan läänin Havlíčkův Brodin piirikunnassa. Vuonna 2017 siellä oli arviolta 191 asukasta ja sen pinta-ala on 4,91 neliökilometriä.
Joshua Kennedy
Joshua Blake Kennedy (s. 20. elokuuta 1982 Victoria, Australia) on australialainen jalkapalloilija, pelipaikaltaan hyökkääjä. Kotimaansa seurojen lisäksi hän edusti useita saksalaisseuroja sekä japanilaista Nagoya Grampusta. Australian maajoukkueessa hän pelasi 36 ottelua ja teki niissä 16 maalia vuosina 2006–2014.
Vuonna 1999 Kennedy edusti maataan alle 17-vuotiaiden MM-kilpailuissa ja kaksi vuotta myöhemmin alle 20-vuotiaiden MM-kilpailuissa Argentiinassa.
Kennedy pelasi ensimmäisen maaottelunsa 7. kesäkuuta 2006 näytösottelussa Liechtensteinia vastaan ja teki ottelussa myös ensimmäisen maalinsa. Hän osallistui MM-kilpailuihin 2006 ja pääsi kentälle kahdessa alkulohko-ottelussa vaihtopelaajana mutta ei onnistunut tekemään yhtäkään maalia.
Loukkaantumiset estivät Kennedyä osallistumasta Aasian-mestaruuskilpailuihin vuonna 2007.
6. helmikuuta 2008 vuoden 2010 MM-kilpailujen karsinnoissa Kennedy onnistui maalinteossa toista kertaa maajoukkueurallaan Qataria vastaan pelatussa ottelussa. Samoissa karsinnoissa hän teki vielä kaksi maalia: toisen uudelleen Qataria vastaan pelatussa ottelussa ja toisen hän puski Uzbekistanin verkkoon.
Kennedy on naimisissa australialaisen koripalloilijan Jacinta Hamiltonin kanssa.
Osma
Osma voi tarkoittaa:
Mohammed Saber Rohparwar
Mohammed Saber Rohparwar () on afganistanilainen entinen jalkapalloilija, joka pelasi hyökkääjänä. Rohparwar pelasi koko uransa Hindukush Kabul FC -joukkueessa, jossa hän teki peräti 200 maalia. Hän pelasi maajoukkueessa 65 ottelua ja teki niissä 25 maalia. Rohparwar muutti vuonna 1978 Hampuriin ja toimii nykyisin kaupungissa toimivan Ariana Sportvereinin puheenjohtajana.
Myös Rohparwarin poika Rohollah on jalkapalloilija.
Alušta
Alušta (ukr. ja , ) on kaupunki Ukrainan eteläosissa Krimin autonomisessa tasavallassa, Mustanmeren pohjoisrannikolla.
Kaupunkiin ei ole ratayhteyttä, mutta valtatie M18 (osa eurooppatietä E105) tuo sujuvan tieyhteyden luoteen Simferopolista kaupunkiin. Sama valtatie jatkaa lounaaseen kohti Jaltaa ja sieltä länteen Sevastopoliin. Simferopoliin on 45 ja Jaltaan 41 kilometrin matka.
Vuonna 2011 kaupungissa oli 28 919 asukasta.
Alusta
Alusta voi tarkoittaa seuraavia:
Monika Schnarre
Monika Schnarre (s. 27. toukokuuta 1971 Toronto) on kanadalainen malli, näyttelijä ja televisiojuontaja.
Schnarre kirjoitti kirjan hänen muotikokemuksestaan nimellä "Monika: Between You and Me" vuonna 1989. Monika Schnarre on 184 cm pitkä.
Lammekinus
Lammekinus (latina: "Lammekinus" tai "Lammechinus", latvia: "Lamekins") oli 1200-luvulla elänyt kuurien päällikkö. Hänet mainitaan Henrikin Liivinmaan kronikassa nimellä "Lammekinus rex de Curonia" eli Kuurinmaan kuninkaana. Nimi Lammekinus on vaikuttaa ääntellisesti itämerensuomalaiselta, ja tämän perusteella on arveltu hänen olleen mahdollisesti liiviläinen. Nimi Lammekinus muistuttaa itämerensuomalaista Lemminkäinen-nimeä.
Kuurit olivat olleet sodassa Saksasta tulleita ristiretkeläisiä vastaan vuodesta 1210, jolloin he yrittivät epäonnistuneesti piirittää Riikaa. Kalparitaristo hyökkäsi kuurien alueille talvella 1228–29, joka sattui olemaan myös paha nälkävuosi. Kuurit suostuivatkin rauhaan vuonna 1229. Lammekinus suostui ottamaan vastaan kasteen toivoen näin saavansa ruoka-apua Kuurinmaalle. Kalparitaristo teki kuitenkin uuden hyökkäyksen kuurien kimppuun vuonna 1231. Vaikka Lammekinus ottikin kristinuskon vastaan, ei se vielä saanut jalansijaa kuurien keskuudessa. Tämä johtuu mahdollisesti siitä, ettei Lammekinus hallinnut koko Kuurinmaata, vaan vain osaa siitä.
Ildefons Lima
Ildefons Lima Solà (10. joulukuuta 1979 Barcelona, Espanja) on andorralainen jalkapalloilija, pelipaikaltaan puolustaja. Hän edustaa sveitsiläistä AC Bellinzonaa, jossa hän on pelannut vuodesta 2009 lähtien. Lima on pelannut maajoukkueessa 62 ottelua, joissa hän on tehnyt seitsemän maalia ollen näin joukkueen historian paras maalintekijä.
Ralph Saenz
Ralph Saenz (s. 17. toukokuuta 1965 Chicago, Illinois, Yhdysvallat), taiteilijanimeltään Michael Starr, on yhdysvaltalaisen glam metal -yhtye Steel Pantherin laulaja.
Ennen Steel Pantheria Saenz lauloi L.A. Gunsin Wasted -EP:llä. Hän on laulanut myös yhtyeissä 7% solution, First Cause, Longgone ja Nightfall. Saenzilla on myös ollut pieni elokuvasuoritus Rock Star -elokuvassa.
Riku Lätti (eteläafrikkalainen muusikko)
Riku Lätti (s. 11. kesäkuuta 1973) on eteläafrikkalainen laulaja-lauluntekijä. Hän kuului aikaisemmin englanniksi esiintyneeseen "Me and Mr Sane" -yhtyeeseen, mutta vaihtoi laulujensa kielen myöhemmin afrikaansiksi. Hänen levynsä "n Pleister Vir My Nerwe" on saanut "South African Music Awards" -ehdokkuuden.
Karsintavaihe
Karsintavaihe on Maarit Verrosen vuonna 2008 ilmestynyt romaani.
Seppä (täsmennyssivu)
Sepät voi tarkoittaa seuraavia asioita:
Normaalia elämää
Normaalia elämää on Maarit Verrosen vuonna 2009 ilmestynyt novellikokoelma. Teos oli Runeberg-palkintoehdokkaana 2010.
Oulun käräjäoikeus
Oulun käräjäoikeus on Oulussa sijaitseva käräjäoikeus. Sen tuomiopiiriin kuuluu 13 kuntaa, jotka ovat Hailuoto, Ii, Kempele, Kuusamo, Liminka, Lumijoki, Muhos, Oulu, Pudasjärvi, Taivalkoski, Tyrnävä, Utajärvi ja Vaala. Oulun käräjäoikeudessa on hallinto-osaston lisäksi kolme lainkäyttöosastoa, joista ensimmäisessä käsitellään riita-asioita, toisessa rikosasioita ja kolmas on ns sekaosasto.
Oikeudessa työskentelee noin 90 henkilöä, ja se on Suomen alioikeuksista neljänneksi suurin. Oikeuden laamanni on Ville Konsén.
Boys Life
Boys Life on vuonna 1995 ensi-iltansa saanut elokuva, joka muodostuu kolmesta 30 minuuttia kestävästä, homoseksuaalisuutta käsittelvästä episodista.
"Boys Lifen" episodien nimet ovat ”Pool Days”, ”A Friend of Dorothy” ja ”The Disco Years”. Elokuvat ohjasivat Robert Lee King ja Raoul O'Connell.
"Boys Lifelle" on tehty myös jatko-osat "Boys Life 2", "Boys Life 3", "Boys Life 4: Four Play", "Boys Life 5" ja "Boys Life 6".
Keihäslintu
Keihäslintu on Maarit Verrosen vuonna 2004 ilmestynyt novellikokoelma. Teos sai Nuori Aleksis -palkinnon 2005.
Luotettava ohikulkija
Luotettava ohikulkija on Maarit Verrosen vuonna 2002 ilmestynyt novellikokoelma.
Löytöretkeilijä ja muita eksyneitä
Löytöretkeilijä ja muita eksyneitä on Maarit Verrosen vuonna 1999 ilmestynyt novellikokoelma.
Kulkureita ja unohtajia
Kulkureita ja unohtajia on Maarit Verrosen vuonna 1996 ilmestynyt novellikokoelma. Teos sai Olvi-säätiön kirjallisuuspalkinnon 1996.
Super Nova Racing
Super Nova Racing on brittiläinen formulatalli, joka kilpaili Formula 3000 -sarjassa vuodesta 1994 lähtien. Super Nova on voittojen ja mestaruuksien määrässä yksi parhaista F3000-tiimeistä Ardenin ja Damsin ohella. Kaudet 2005–2011 talli kilpaili GP2-sarjassa, saavuttaen kausina 2005 ja 2009 kolmannen sijan tallien pisteissä. Muuten tallin menestys on ollut heikompaa ja voittoja on tullut ainoastaan satunnaisesti. Lopulta talli vetäytyi sarjasta kauden 2011 päätteeksi.
Super Nova osallistui A1 Grand Prix-sarjan kaikille neljälle kaudelle ajattaen Saksan, Pakistanin, Uuden-Seelannin ja Brasilian autoja. Kausi 2006–2007 oli tallille täysosuma, kun Saksa voitti sarjan ja Uusi-Seelanti sijoittui toiseksi.
Talli kilpailee nykyään Auto GP -sarjassa. Super Nova sijoittui sarjan ensimmäisellä kaudella kolmanneksi Damsin ja Charouz-Gravity Racingin jälkeen. Vuonna 2012 talli voitti mestaruuden Adrian Quaife-Hobbsin voimin, joka samalla itse juhli koko sarjan mestaruutta. Vuonna 2013 talli ottii jälleen mestaruuden Vittorio Ghirellin ja Narain Karthikeyanin voimin.
• GP2-finaali 2011 oli GP2-kauden 2011 ulkopuolinen finaali.
Ari Hukkanen
Ari Antero Hukkanen (s. 9. elokuuta 1956 Kiuruvesi) on lahtelaisen Turo's Hevi Gee -yhtyeen basisti, säveltäjä ja sanoittaja. Ennen Turoihin liittymistään Hukkanen kuului muun muassa Chicago Rollers, Jean Garrett Group, Otto-Boys, Device ja Control -yhtyeisiin. Hukkanen työskenteli Rytmiradiossa mm. uutistoimittajana noin kahdeksan vuotta.
Arvo Viljanti
Arvo Kunto Viljanti, vuoteen 1935 "Viklund" (24. elokuuta 1900 Parainen – 6. heinäkuuta 1974), oli suomalainen historioitsija.
Viljanti oli filosofian tohtori joka 1962 sai professorin arvonimen. Hän on ennen muuta tutkinut Suomen 1500- ja 1600-luvun sotahistoriaa. Hän oli myös Varsinais-Suomen Maakuntaliitton perustajia. Viljanti oli mukana Aunuksen retkellä 1919 esikuntatehtävissä.
Nimellä "Arvo Viklund":
Nimellä "Atvo Viljanti":
Humber LRC
Humber LRC () oli Rootes Groupin valmistama toisessa maailmansodassa käytetty panssariauto. Ajoneuvon rakenne perustui 4x4 Humber Heavy Utility -siviiliajoneuvon alustaan. Ajoneuvo oli varustettu radiolla ja sitä valmistettiin vuosina 1940 - 1943 yhteensä noin 3600 kappaletta. Pääaseistuksena ajoneuvossa oli Boys-panssarintorjuntakivääri.
Humber LRC:stä käytettiin myös nimeä Ironside.
Humber LRC oli toisen maailmansodan aikana laajasti brittiläisten tiedustelujoukkojen ja lentokenttiä suojelevien RAF Regiment joukkojen käytössä Tunisiassa, Italiassa sekä muualla Länsi-Euroopassa. Tavallisen taistelukäytön lisäksi kolme ajoneuvoa muutettiin Ison-Britannian kuningasperheen ja ministerien käyttöön sopiviksi.
Toisen maailmansodan päätyttyä Humber LRC säilyi Britannian armeijan käytössä Intiassa ja Lähi-Idässä. Nykyisin yksi Humber LRC ajoneuvo on jäljellä museoituna hollantilaisessa sotamuseossa.
Humber LRC:ta valmistettiin kaikkiaan neljänä erilaisena mallina:
Ironside
Ironside voi viitata seuraaviin asioihin:
Harald Natvig
Harald Natvig (10. kesäkuuta 1872 Stavanger – 1. elokuuta 1947 Hjerkinn), oli norjalainen lääkäri, tarkka-ampuja ja ampumaurheilija, joka voitti kolme olympiakultaa.
Harald Natvig oli merimies Jacob Andreas Natvigin poika, josta tuli ylioppilas 1890, lääketieteen kandidaatti 1898 ja lääketieteen tohtori 1906. Kun hän vielä oli oppilas, hän oli lyhyen ajan kunnanlääkärinä Lyngørissä ja myöhemmin vuonna 1900 kaivoslääkärinä Bossmossa, Ranassa. Marraskuusta 1903 heinäkuuhun 1905 hän oli volontööriassistenttinä Barnbördshusetissä Helsingissä, missä hän kirjoitti "Archiv für Gynäkologie" (1905). Vuonna 1906 Natvigistä tuli lääkäri tohtori. Vuosina 1905-1907 hän oli alilääkärinä Bergenissä ja vuosina 1908-11 reservilääkärinä Kristianiassa. Vuosina 1910-1913 hän tutki synnytyksiä. Kun "Oslo kommunale Kvinneklinikk" perustettiin 1930, tuli Natvigistä sen ensimmäinen ylilääkäri vuoteen 1938.
Natvig kävi monissa Euroopan maissa, muun muassa hän oli vapaaehtoisena serbialaisten puolella ensimmäisen Balkanin sodan aikana ja myös Norjan Punaisen ristin lääkärinä Suomen sisällissodassa 1918. Siellä hän otti valokuvia, joita on käytetty sisällissotaa käsittelevässä kirjallisuudessa.
Harald Natvig osallistui kaksi kertaa olympialaisiin. Antwerpenissä 1920 hän voitti kaksi joukkuekultaa hirviammunnasta ja pronssia yksilökilpailusta. Pariisissa 1924 Natvig sai toistamiseen kaksi joukkuemitalia hirviammunnasta. Kertalaukauksista Norjan joukkue voitti kultaa, ja parilaukauksissa se sijoittui hopealle.
Kypärätanssijat
Kypärätanssijat ("Antilophia") on tanssijoiden heimoon kuuluva varpuslintusuku. Kypärätanssijoiden sukuun kuuluu BirdLifen mukaan kaksi lajia.